། །གསང་བ་ལ་ལག་མཐིལ་
གྱི་སོར་མོའི་ཕྲེང་བ་དང། ཕྱི་རོལ་ཏུ་མིའི་སྐྲ་དགྲམ་མོ། །བསྐྲད་དབྱེ་ལ་བྱ་རོག་གི་མཇུག་སྒྲོ་
དང་། ཕྱི་རོལ་ཏུ་འབྱུང་བོའི་ཤིང་གི་འདབ་མ་དགོད་དོ། །དབང་དང་དགུག་པ་ལ་པདྨ་དམར་
བོ་དང་། ཕྱི་རོལ་ཏུ་མེ་ཏོག་དམར་བོ་དགོད་དོ། །རྨོངས་པ་དང་རེངས་པ་ལ་ཨར་ཀ་སེར་བོའི་
འདབ་མ་རྣམས་དང་། ཕྱི་རོལ་ཏུ་མེ་ཏོག་སེར་བོས་སྤྲས་པའོ། །བྱ་རོག་གི་མཇུག་མའི་ཕྲེང་བ་
བའི་རང་བཞིན་ཁ་དོག་ནག་པོ་བྱ་སྟེ། ཞེས་གསུངས་པས། གཞན་རྣམས་ཀྱང་བའི་རང་བཞིན་
ལ་སོ་སོའི་ཁ་དོག་ཏུ་དོན་གྱིས་ཐོབ་བོ། །ཞི་བའི་ཐབ་ནི་ཟླ་བའི་རང་བཞིན། ཉི་མའི་མཚན་མས་
མཚན་པའོ། །རྒྱས་པ་ནི་ཉི་མའི་རང་བཞིན་ཟླ་བས་མཚན་པའོ། །གསང་བའི་ཐབ་ནི་སྒྲ་གཅན་
གྱི་མཚན་ཉིད་དེ་དུས་མེའི་མཚན་མས་མཚན་པའོ། །བསྐྲད་པའི་ཐབ་ནི་རླུང་གི་མཚན་ཉིད་
མེའི་རང་བཞིན་དང་འདྲེས་པ་སྟེ། རང་གི་མཚན་མ་མཚན་པའོ། །ཟུར་གསུམ་པའི་ཐབ་ནི་དུས
མེའི་མཚན་ཉིད་དེ་རང་གི་མཚན་མས་མཚན་པའོ། །དགུག་པའི་ཐབ་ནི་ས་དང་མེའི་ཡོན་ཏན་
གྱི་བདག་ཉིད་དེ་ལྕགས་ཀྱུའི་མཚན་མས་མཚན་པའོ། །ཟུར་དྲུག་པ་ནི་སྒྲ་གཅན་དང་སའི་
བདག་ཉིད་དེ་སྦྲུལ་གྱི་མཚན་མས་མཚན་པའོ། །རྨོངས་པ་ལ་སྒྲ་གཅན་གྱིའོ། །རེངས་པའི་ཐབ་
11

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ལྷུན་པོ་དང་ས་གཉིས་ཀ་ཁ་སྦྱར་བ་གཉིས་ཀའི་མཚན་མས་མཚན་པ་སྟེ། མཚན་མ་དེ་རྣམས་ནི་
དབུས་ཀྱི་ལྷ་མཚན་གྱི་འོག་ཏུ་བྱའོ། །ཡང་ན་སྦྲུལ་གྱི་མཚན་མས་མཚན་པ་ནི། རྨོངས་པ་སྒྲ་
གཅན་གྱིའོ་ཞེས་སྦྲུལ་གྱི་མཚན་ཉིད་སྒྲ་གཅན་གྱི་མཚན་པར་བཤད་པར་ལྟ་ན། ཉི་མའི་མཚན་
མ་ནི་པདྨ། ཟླ་བའི་མཚན་མ་ནི་འཁོར་ལོ། །དུས་མེའི་མཚན་མ་ནི་གྲི་གུག ས་དང་རི་རབ་
གཉིས་ཀའི་མཚན་མ་ནི་ལྕགས་སྒྲོག་གོ །དེ་ནས་དབང་ལེའི་སྐབས་སུ་མ་གསུངས་ཀྱང་། སྒྲུབ་
ལེར་ཕྱི་རོལ་རེ་ཁྭ་གསུམ་ལ་ཕྱོགས་བཅུའི་དཀྱིལ་འཁོར་དུ་ནི་དེ་བཞིན་ཁྲོ་བོའི་མཚན་མ་རྣམས།
ཞེས་པ་ནི། དེ་བཞིན་གཤེསས་པས་རྣམས་ཀྱི་ཇི་ལྟར་བ་དེ་བཞིན་དུ་ཕྱོགས་རྣམས་སུའོ། །ལྷ་མོ་
རྣམས་ཀྱི་ཇི་ལྟ་བ་དེ་བཞིན་དུ་ཕྱོགས་བྲལ་རྣམས་སུའོ། །སྟེང་དུ་གཙུག་ཏོར་གྱི་རྡོ་རྗེའོ། །འོག་
ཏུ་གནོད་མཛེས་རྒྱལ་བོའི་དགྲ་སྟའོ། །ར་བ་གསུམ་པོ་རྣམས་བསྲུང་བའི་དོན་སླད་དུའོ། །ནང་
ལེར་མཚན་མ་བཞིར་འདུས་ཏེ་བསྟན་པ་ཡང་འདིར་དོན་གྱིས་དགོས་པས། ར་བ་གསུམ་གྱི་ནང་
ཙམ་དུ་ཤར་དང་མེར་རལ་གྲི་དང་གྲི་གུག་ནག་པོ། །ལྷོ་དང་བདེན་བྲལ་དུ་རིན་པོ་ཆེ་དང་ལྕགས་
ཀྱུ་དམར་བོ། །བྱང་དང་དབང་ལྡན་དུ་པདྨ་དང་རྩེ་གསུམ་དཀར་བོ། ནུབ་དང་ནུབ་བྱང་དུ་
འཁོར་ལོ་དང་རྡོ་རྗེ་ཞགས་པ་སེར་བོ། ཤར་གྱི་ཤར་དུ་རྡོ་རྗེ་ལྗང་གུ། ནུབ་ཀྱི་ནུབ་ཏུ་དགྲ་སྟ་སྔོན་
པོ་རྣམས་བྲིའོ། །སྒོ་རྟ་བབས་དང་བཅས་པ་རྣམས་དཀྱིལ་འཁོར་ཇི་ལྟ་བ་བཞིན་དུ་བྲིའོ། །གལ་
ཏེ་འཇིམ་པ་ལས་བྱས་པ་ཡིན་ན་རྩ་བའི་པདྨ་ལ་སོགས་པ་འཇིམ་པ་ལས་བྱ་ཞིང་། མཚན་མ་
རྣམས་ཀྱང་འཇིམ་པས་བྱ་སྟེ། ཚོན་བྱིན་རླབས་བཞིན་ཚོན་རྩི་བྱིན་གྱིས་བརླབས་ཏེ། སྔར་ཐིག་
ཆལ་དུ་བཤད་པའི་ལས་དང་མཐུན་པའི་རྫས་ཀྱིས་ཐབ་དང་རྩ་བའི་པདྨ་ཁ་བསྒྱུར་ཞིང་ཕྱག་
མཚན་རྣམས་ཀྱང་ཚོན་རྩི་སོ་སོས་ཁ་བསྒྱུར་ནས་ཚུལ་བཞིན་དུ་བསླང་ལ་བཞག་གོ །དེ་ནས་
ཚོན་ལྷག་མ་མཚོ་དེ་ཡེ་ཤེས་པ་གཤེགས་ནས་དབེན་པར་བཞག་གོ །དེ་ནས་ལས་ཐམས་ཅད་ལ་
12

༄༅། །དཔལ་དུས་ཀྱི་འཁོར་ལོའི་སྦྱིན་སྲེག་གི་ཆོ་ག་སོགས་བཞུགས་སོ། །
ཙན་དན་དང་། ཐང་ཤིང་དང་ཨ་ཀ་རུ་ལ་སོགས་པ་དྲི་བཟང་བོའི་ཤིང་རྣམས་སམ། ཤིང་འོ་མ་
ཅན་གྱི་བུད་ཤིང་གི་ཐབ་ཀྱི་དཔངས་པས་ཅུང་དམའ་བར་བརྩིགས་ཏེ། མཆོད་སྦྱིནཤིང་ལས་
བྱུང་བ་ཡི། །བུད་ཤིང་ཐབ་ཁུང་ལས་ཐུང་ཚད། །ཅེས་སོ། །དེ་བཞིན་དུ་ནི་རྒྱས་ལ་ཤིང་འོ་མ་
ཅན། དབང་དགུགས་ལ་སེང་ལྡེང་ལ་སོགས་པ་དམར་བོའི་ཤིང་། རྨོངས་རེངས་ལ་བསྐ་བའི་
ཤིང་། གསང་སྐྲད་ཚེར་མ་ཅན་གྱི་ཤིང་རང་རང་གི་ཐབ་ཀྱི་དཔངས་ཚང་བས་ཅུང་ཟད་ཐུང་བ་
རང་རང་གི་ཐབ་ཀྱི་དབྱིབས་བཞིན་དུ་རྩིག་གོ །ཡམ་ཤིང་ནི། ཞི་བ་ལ་ཨུ་དམ་ཝ་ར་དང་། ཨ་
ཤཱད་ཐ་དང་། ནྱ་གྲོ་ཏ་དང་། པར་ཀ་ཊཱི་དང་། རྒུན་འབྲུམ་གྱི་ཤིང་དང་། འོ་མ་ཅན་གྱི་ཤིང་ལྔའི་
རྩེ་མོའི་ཆ་ལས་སྐྱེས་པ་མཉམ་པར་བཅང་བ། པགས་པ་ཞུས་པའི་རྡོལ་བ་དང་། གས་པ་དང་།
རུལ་བ་དང་། ཆག་པ་དང་། ཕྲ་བ་དང་། སྦོམ་པོ་དང་། ཡོན་པོ་དང་། སོར་བཅུ་གཉིས་པས་
ཐུང་བ་དང་། རིང་བ་དང་། སྐྱོག་པོ་དང་། འབུས་ཟོས་པ་དང་། རྩེ་མོ་ཁ་བྲག་ཏུ་སོང་བ་དང་།
སྲིན་འབུ་དང་བཅས་པ་མ་ཡིན་པ། སྐམ་པོས་ཞི་རྒྱས་ཀྱི་ལས་མི་འགྲུབ་པས་བརླན་དང་བཅས་
པ། ལོ་མ་གཉིས་དང་ལྡན་པའོ། །པར་ཀ་ཊཱི་ནི། བླཀྵ་དང་མིང་གི་རྣམ་གྲངས་ཏེ། འཆི་མེད་
མཛོད་ལས། བླཀྵ། ར་ཅན། པར་ཀ་ཊཱི་ཞེས། གསུངས་པས་སོ། །རྒྱས་པ་ལ་ཤིང་དེ་རྣམས་ཀྱི་
སྐེད་པའི་ཆ་ལས་སྐྱེས་པ་མཚན་ཉིད་གཞན་རྣམས་ཞི་བ་དང་འདྲ་བའོ། །དེ་བཞིན་དུ་བསད་པ་
ལས་མི་རུས་མཐེའུ་ཆུང་གིས་སོར་མོའི་དབྱིབས་སུ་བྱས་པ་དང་། དབྱེ་བ་དང་བསྐྲད་པ་ལ་བྱ་
རོག་གི་མཇུག་མའོ། །དེ་ལ་ཆེ་གེ་མོ་སྐྲོད་ཅིག་ཅེས་པའི་སྤེལ་ཚིག་བྲི་བར་ཡོ་ག་ནས་བཤད་དོ། །
དབང་ལ་སེང་ལྡེང་ལས་སྐྱེས་པ་དང་། དགུག་པ་ལ་པཱ་ལ་ཤ་ལས་སྐྱེས་པ། རྨོངས་པ་ལ་སྨྱོ་བྱེད་
ལས་སྐྱེས་པ་དང་། མེ་ལེ་ལྟར་ན་ཨརྐ་དང་། རེངས་པ་ལ་བིལ་བ་ལས་སྐྱེས་པ་སྟེ་རྩ་བའི་ཆ་ལས་
བྱུང་བ། རྩེ་མོ་རྣོ་བ། ཐམས་ཅད་དཀྱུས་ལ་སོར་མོ་བཅུ་གཉིས་པ། སྦོམ་དུ་མཐེའུ་ཆུང་གི་སོར་
13

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
མོའི་ཚད་ནས་མཐེ་བོང་གི་བར་ཏེ། དེའི་སྟེང་དུ་ཆད་པའམ། ལྷག་པ་ནི་གཟུང་བར་མི་བྱའོ་
ཞེས་བཤད་པས་ཐམས་ཅད་རིང་ཐུང་སོར་བཅུ་གཉིས་པ་ཞི་རྒྱས་ཀྱི་ཡམ་ཤིང་མཛུབ་མོའི་ཚད་
ཙམ་སྟེ། དེ་ཆུ་ཁམས་ཡིན་པའི་ཕྱིར། དབང་དགུག་གི་གུང་མོ་ཙམ་སྟེ། དེ་མེ་ཁམས་ཡིན་པའི་
ཕྱིར། རྨོངས་རེངས་ལ་མཐེ་བོའི་ཚད་དེ། དེ་ས་ཁམས་ཡིན་པས་སོ། །གསལ་བ་ནི་མཐེའུ་ཆུང་
གི་དབྱིབས་སུ་གསུངས་པའི་ཕྱིར་སྤོས་ཕྲའང་དེ་ཙམ་མོ། །ལས་ཐམས་ཅད་པ་ནི་སྦྱིན་སྲེག་གི་
ཆོ་གའི་སྐབས་ལས། བུད་ཤིང་ཙན་དན་དང་། ཨ་ཀ་རུ་དང་། ཐང་ཤིང་ལ་སོགས་པའམ། ཤིང་
འོ་མ་ཅན་རྣམས་ལས་བྱ་བར་བཤད་པའི་རིགས་པས། དེ་རྣམས་སམ་ཡང་ན་ཞི་རྒྱས་དབང་
དགུག་དང་འཐུང་སྟེ། ལས་ཐམས་ཅད་པ་ལ་ཞི་བ་ལ་སོགས་པ་དང་། དབང་ལ་སོགས་པའི་
ལས་ལ་གསུངས་པ་རྣམས་གཟུང་བར་བྱའོ། །ཞེས་བུམ་པའི་སྐབས་སུ་བཤད་པ་ལྟར་བྱ་ཞིང་
ཡམ་ཤིང་དང་འབྲུ་རྣམས་མར་གྱིས་ པགས་པར་བྱའོ། །དེ་ཡང་དཀྱིལ་འཁོར་གྱི་ལྷ་མཆོད་པའི་
ཡམ་ཤིང་རེ་རེ་ལ་ལྔ་བརྒྱ་བཞི་བཅུ་དང་། མེ་ལྷ་ལ་ལོགས་སུ་འབུལ་བའི་ལུགས་ཀྱིས། དེ་ལྷག་
དང་བཅས་པའོ། །སྲེག་རྫས་ནི་ཞི་བ་ལ་བའི་འོ་མ་དང་། དུར་བ་གཉིས། དབང་ལེར་གསུངས།
ནང་ལེར་དེ་ནས་ཞི་བའི་བསྲེག་བྱ་དག་ནི་སྦྱིན་སྲེག་བྱ། འོ་མ་སོ་བ་ཏིལ་དང་ཡུངས་ཀར་སོགས་
ཞེས་དང་། རྒྱས་པ་ལ་མར་དང་འབྲུ་ལྔ་སྟེ། ལྔ་ནི་འབྲས་དང་། སོ་བ་དང་། ནས་དང་། ཤ་དང་།
གྲོ་སྡེ། རྒྱུད་སྡེ་གཞན་ན་སྲེག་རྫས་སུ་བཤད་པའི་འབྲུ་ལྔའོ། །ཏིལ་ནི་ཞི་བའི་སྲེག་རྫས་ཀྱིས་
གཙོ་བོ་ཡིན་པའི་ཕྱིར་མི་བགྲང་སྟེ། རྡོ་རྗེ་སྙིང་འབྲེལ་ལས་ཀྱང་། ཞི་བ་ལ་དང་བོ་ཏིལ་སྲེག་གོ་
ཞེས་གསུངས་སོ། །གསང་བ་ལ་ཁྲག་གིས་ཏེ་མིའི་ཤ་དང་། དུག་དང་ལྷན་ཅིག་གོ །བསྐྲད་པ་ད་
དབྱེ་བ་ལ་མིའི་ཞག་གིས་ཏེ། སྐེ་ཚེ་དང་ལན་ཚྭ་དག་དང་། ལྷན་ཅིག་གོ །དབང་ལ་དངུལ་གྱིས་
ཏེ། ཀ་ར་བི་རའི་མེ་ཏོག་དམར་བོ་ལ་སོགས་པ་དང་ལྷན་ཅིག་གོ །སོགས་ཀྱི་སྒྲས་ཨུཏྤལ་དམར་
14

༄༅། །དཔལ་དུས་ཀྱི་འཁོར་ལོའི་སྦྱིན་སྲེག་གི་ཆོ་ག་སོགས་བཞུགས་སོ།
བོ་བཟུང་སྟེ། རྡོ་རྗེ་སྙིང་འགྲེལ་དུ། དབང་གི་ལས་ལ་ཨུཏྤལ་སྲེག་པར་གསུངས་པའི་ཕྱིར་རོ། །
དགུག་པ་ལ་གཅིན་གྱིས་ཏེ། བིལ་བའི་འདབ་མའམ། དེའི་འབྲས་བུའི་འབྲུ་དང་ལྷན་ཅིག་གོ །
རེངས་པ་ལ་འཆལ་བ་སྟེ། རྙིང་བའི་ཕྲེང་བ་དང་ལྷན་ཅིག་གོ །རྨོངས་པ་ལ་ཆང་གིས་ཏེ། དྷ་རུ་
རའི་མེ་ཏོག་དང་ལྷན་ཅིག་གོ །ལས་ཐམས་ཅད་པའི་སྲེག་རྫས་ནི། ཆོ་གའི་སྐབས་ལས། འབྲུ་
དང་དུར་བ་ཞོ་དང་འོ་མ་ཡིས། །ཞེས་ཞི་རྒྱས་ཀྱི་རྫས་བཤད་པ་ནི་ཞི་རྒྱས་ཐུན་མོང་དུ་སྒྲུབ་པ་ལ་
དགོངས་ལ། དབང་དགུག་ཀྱང་སྒྲུབ་ན་དེའི་རྫས་ཀྱང་དགོས་ཏེ། འདྲེལ་བ་ལས་ཐམས་ཅད་པ་
ལ་དྲག་པོའི་རྫ་ས་རྣམས་སྦར་བར་བྱའོ། །ལས་ཐམས་ཅད་པའི་སྒྲས། ཞི་བ་ལ་སོགས་པ་དང་།
དབང་ལ་སོགས་པའི་ལས་དྲུག་སྟེ། གསང་བ་ལ་སོགས་པ་དང་། ཕུར་བུས་གདབ་པ་ལ་སོགས་
པའི་ལས་དྲུག་ནི་མ་ཡིན་ནོ། །ཞེས་གསུངས་སོ། །འདིར་རྒྱས་པ་མ་གཏོགས་པའི་ལས་སོ་སོ་
བའི་སྲེག་རྫས་སུ་མར་མ་གསུངས་མོད་ཀྱི། སྦྱིན་སྲེག་གང་བྱེད་ཀྱང་མར་མེད་དུ་མི་རུང་སྟེ།
སྡོམ་འབྱུང་ལས་མཆོད་པ་ཆང་གི་བཏུང་བ་མེད། མར་དང་བྲལ་བའི་སྦྱིན་སྲེག་དང་། །བླ་མ་
དམ་པ་མེད་པའི་ཆོས། །ཆོས་དང་བྲལ་བའི་མི་རིགས་ཉིད། །གཞན་དུ་སྲིད་མིན་ཞེས་གསུངས་
པ་ལྟར་རོ། །དེ་ན་རྒྱུད་སྡེ་གཞན་ལས་དགེ་བའི་ལས་ལ་མར་དཀར་དང་། གདུག་པའི་ལས་ལ་ཚ་
བའི་ཏིལ་མེ་གསུངས་པ་ལྟར་རམ། ཡང་ན། འདི་ཉིད་ཀྱི་མར་མེ་འབུལ་བའི་སྐབས་ལྟར།
རྒྱས་ལ་མར་དཀར། དབང་དགུག་ལ་ཏིལ་མར། རྨོངས་རེངས་ལ་འོད་ལྡན་དང་། བྷལླ་ཏ་ཀའི་
འབྲུ་མར། གསང་སྐྲད་ལ་མའི་ཞག་གི་མར་རྣམས་དོན་གྱིས་ཐོབ་པ་ཡིན་ནོ། །མཆོད་རྫས་ཀྱི་
སྣོད་ནི། མཆོད་ཡོན་གྱི་སྣོད། ཞི་བ་ལ་ཤེལ། རྒྱས་པ་ལ་དངུལ། བསད་པ་ལ་ཐོད་པ། བསྐྲད་པ་
ལ་ལྕགས། དབང་ལ་གསེར། དགུག་པ་ལ་ཟངས། རྨོངས་ལ་སའི་རང་བཞིན་གྱི་སྣོད། ཁམས་
ཕོར་གྱི་རྣམ་པ་སོར་བཅུ་གཉིས་པ། པདྨ་འདབ་མ་བརྒྱད་པའི་བདག་ཉིད་ལྟེ་བ་ལ་སོར་བཞི་
15

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བའོ། །མཆོད་རྫས་གཞན་གྱིས་སྣོད་ཀྱང་དེ་དང་མཚུངས་པར་སེམས་སོ། །མཆོད་ཡོན་གྱི་རྫས་
ནི། མཆོད་ཡོན་གྱི་སྣོད་ཀྱི་ཆུ་དང་བཅས་པའི་མེ་ཏོག མཆོད་ཡོན་གྱི་དྲི་ལ་སོགས་པ་དང་
བཅས་པའི། ཞེས་གསུངས་པའི་ཕྱིར། མེ་ཏོག་དང་དྲི་གཉིས་དངོས་སུ་གསུངས་ལ། རྒྱུད་ཕྱི་མ་
ནས་འོ་མའི་མཆོད་ཡོན་ཞེས་གསུངས་པའི་ཕྱིར། འོ་མ་དང་། སོགས་ཀྱི་སྒྲས། ནས་དང་། ཀུ་ཤ་
དང་། ཏིལ་དང་། འབྲས་ཡིས་བདུད་རྩི་ལྔ་དང་། བཅས་པ་རྣམས་བུམ་པ་ཡོད་ན་རྣམ་པར་རྒྱལ་
བའི་བུམ་པའི་ཆུ་ནས་མཆོད་ཡོན་གྱི་སྣོད་དུ་བླུགས་པ་ལ་སྦྱར། མེ་ཏོག་དང་དྲི་ལ་སོགས་པ་ནི་
རང་རང་གི་ལས་དང་རྗེས་སུ་མཐུན་པ་ཡིན་ལ། ཁྱད་པར་དུ་རྒྱས་པ་ལའོ། །དྲག་པོ་ལ་ཁྲག་དང་།
ཀོ་ཏྲ་བ་དང་། བ་ལང་གི་ལྕི་བ་དང་བཅས་པའི་ཆུ་དང་། དྲི་ང་བ་དང་ལྡན་པའི་མེ་ཏོག་ནག་པོ་
དང་བཅས་པའི་ཆུ་རྣམས་ལ། ལས་དང་རྗེས་སུ་མཐུན་པའི་སྤོས་ཀྱིས་བདུག་ཅིང་། ལས་ཐམས་
ཅད་པའི་སྔགས། ༀ་ཨཱཿཧཱུྃ་ཧོ་ཧཾ་ཀྵ། བརྒྱ་རྩ་བརྒྱད་བཟླས་པའི་རྗེས་སུ། ཞི་བ་ལ་ན་མ༔ རྒྱས་
པ་ལ་སྭཱ་ཧཱ། སོགས་རང་རང་གི་སྤེལ་ཚིག་གི་སྔགས་ལན་བདུན་བདུན་བཟླས་ལ་རང་གི་མཆོད་
ཡོན་གྱིས་གདན་གྱི་སྟེང་དུ། མཆོད་ཡོན་ཞལ་བསིལ། ཞབས་བསིལ་གྱི་སྣོད་རྣམས་རིམ་པ་
བཞིན་དུ་བཞག དེ་གསུམ་གྱི་མདུན་དུ་བཟེད་ཞལ་གསུམ་ཡང་མནཇི་ལ་སོགས་པའི་སྟེང་དུ
བཞག་གོ །མཆོད་ཡོན་གྱི་ནང་དུ་ཀུ་ཤའི་ཆུན་པོ་བཞག་གོ །ཞབས་བསིལ་གྱི་རྗེས་ནས་མཆོད་
་གཞན་རྣམས་སྔགས་དང་རིམ་པ་མཐུན་པར་བཤམས་ཏེ། ཞི་རྒྱས་ལ་དྲི་ཞིམ་པོ་དང་ལྡན་པའི་
མེ་ཏོག་དཀར་བོ། །ཨ་ཀ་རུ་དང་། སི་ཧྰ་ཀ་དང་། ག་བུར་དག་གི་སྤོས། སྦྲང་རྩི་དང་། ཀ་ར་
དང་བཅས་པའི་བསིལ་བའི་སྤོས་དང་། ཞི་བ་ལ་འོ་མ་དང་། ཟན་གྱི་དང་། རྒྱས་པ་ལ་ཞོ་དང་།
ཟན་གྱི་ལྷ་བཤོས་དང་། ཙན་དན་དཀར་བོའི་དྲི་དང་། མར་དཀར་གྱི་མར་མེ་དང་། འབྲས་ས་ལི་
མ་ཆག་པའི་འབྲུ་དང་། དར་རམ་རས་དཀར་བོའི་གོས་རྣམས་སོ། །དེ་བཞིན་དུ་གསང་བ་དང་།
16

༄༅། །དཔལ་དུས་ཀྱི་འཁོར་ལོའི་སྦྱིན་སྲེག་གི་ཆོ་ག་སོགས་བཞུགས་སོ། །
སྐྲད་པ་དང་དབྱེ་བ་ལ་ཚ་དང་། བཅས་པའི་མེ་ཏོག་ནག་པོ་ཚེར་མ་ཅན་དང་། བཤང་བ་དང་
ཤའི་སྤོས་ཁྲག་དང་ལྡན་པ་དང་། ཞལ་ཟས་ནི་གསང་བ་ལ་མཆིན་པ་དང་། སྐྲད་པ་ལ་ཤའོ། །
ཁྲག་དང་སོལ་བའི་དྲི་དང་། མིའི་ཞག་གི་མར་མེ་དང་། སྐེ་ཚེའི་འབྲས་བུ་དང་། གོས་ནག་པོའོ། །
དབང་དང་དགུག་པ་ལ་མེ་ཏོག་དམར་བོ་དང་། དྲག་པོའི་སྤོས་དང་གུ་གུལ་དང་། རྒྱ་སྐྱེགས་
དང་། ས་རྫ་ར་ས་དང་། ཀུན་ཏུ་རུ་དང་། ཤྲི་བཱ་སཱ་རྣམས་བུ་རམ་གྱིས་སྦྱོར་བའོ། །མར་དང་ཟན་
གྱི་ལྷ་བཤོས་དང་། གུར་ཀུམ་དང་། གོ་རོ་ཙ་ནའང་། ཙན་དན་དམར་བོའི་དྲི་དང་། ཏིལ་མར་གྱི་
མར་མེ་དང་། ཡུངས་ཀར་གྱི་འབྲུ་དང་། གོས་དམར་བོའོ། །རྨོངས་དང་རེངས་པ་མེ་ཏོག་སེར་བོ་
དང་། ཨ་རུ་རའི་ཕྱེ་མ་བུ་རམ་དང་བཅས་པ་དང་། སྲན་མ་ཙན་ཀ་དང་། ཉ་དང་། ཟན་གྱི་ཞལ་
ཟས་དང་། ཡུང་བ་དང་། བབ་ལའི་དྲི་དང་། འོད་ལྡན་གྱི་འབྲུ་མར་དང་། བྷལླ་ཏཀ་སྟེ་བསེ་ཤིང་
གིས་འབྲུ་མར་གྱི་མར་མེ་དང་། སྲན་ཆུང་ངམ། འབྲུ་གཞན་དང་། གོས་སེར་བོའོ། །ལས་ཐམས་
ཅད་པ་ལ་གོས་ལྗང་གུར་གསུངས་པའི་རིགས་པས། མེ་ཏོག་དང་དྲི་ལྗང་གུ་དང་། མཆོད་རྫས་
གཞན་རྣམས་དགེ་བའི་ལས་ལ་གསུངས་པ་རྣམས་བཟུང་ངོ་། །དགང་གཟར་དགང་བླུགས་ནི་ཞི་
བ་རྒྱས་ལ་དངུལ། དབང་དགུགས་ལ་གསེར་དང་ཟངས་། གསར་སྐྲད་ལ་ལྕགས། རྨོངས་རེངས་
ལ་མཆོད